open-index/open-wikipedia-markdown huggingface dataset:
Gabanu de proina

Su gabanu de proina est unu cantzu de bestire chi permitet de s'arrimare dae s'intempèriu, cun o sena cugutu. Est particularmente ùtile in totu sas situassiones in ue, pro neghe de su bentu o pro resones pràtigas, non si podet impreare unu parabas.
Portu de Terranoa

Su **portu de [[Terranoa]]** est su transitadorzu marìtimu printzipale de sa Sardinna gràssias a sa posissione su zeogràfiga prus a curtzu de su continente. Gràssias a sa cunformadura sua naturale, chi lu ponet a intro de unu gurfu profundu protèghidu dae bentos e maretas, su portu zai fiat impreadu in su de III sègulos i.a.d.C. dae sos romanos.

S’atividade sua est mescamente cumertziale, cun predisponidura prus manna pro su tràfigu de passizeris, automòbiles e mercantzias, intre s’ìsula e su continente italianu. Su portu est partzidu in bator zonas:
* ***Portu internu***: est su portu betzu, oe i**m**preadu pro imbarcaduras mannas de disvagu e naes minores de rughera;
* ***Ìsula Arba''':'' custituìdu dae unu bratzu longu artifissiale in mesu de su mare, a ue sègurant sos [[trasbordadore|trasbordadores]] de passizeris e mercantzias e sas naes mannas de rughera;
* ***Portu Cocciani***: situadu a su nordu, bi s’agatant sos docos impreados intreamente pro su tràfigu de mercantzias ebia;
* ***Pontile Palmera**': separadu dae su portu cumertziale, est impreadu interamente dae s’indùstria de trasformadura de sa tunnina.
Amy Winehouse

## Album
* 2003 - Frank
* 2006 - Back to Black
* 2011 - Lioness: Hidden Treasures
* 2012 - At the BBC 
;EP
* 2004 - Sessions @ AOL
* 2006 - NapsterLive Sessions
* 2007 - iTunes Festival: London 2007
* 2007 - Frank - Remixes
* 2007 - Remixes & B Sides
* 2010 - The Ska EP
* 2012 - Rehab (EP)
Monasteru de Fonte Avellana

Monasteru de Fonte Avellana, in su comune de Serra Sant'Antonio in sas Marcas (Marche), a 700 m subra su mare, in zona isolada. In origine fut un eremu pro eremitanos ( sec. X). Est istadu ligadu a sa Congregatzione de sos Camaldolesos. B'est istadu comente monacu San Pier Damiani, chi est istadu pur abbade. Paret chi l'eppat visitadu puru Dante. Oe si podet biere sa Cripta, in sa parte pius antiga de su monasteru. Su Scriptorium, chi est istadu importante in su Mediovo po s'iscrittura de pergamenas. Sa Sala de San Giovanni de Lodi.  A s'incomintzu de su 1800 su monasteru est istadu serradu. L'ant riabertu in seculu passadu (1935) cun una comunidade de camaldolesos presente ancora oe.
Chilivane

**Chilivani** est unu trighinzu de sa comuna de Otieri, posta in sa provìntzia de Tàtari, e contat cun unos 300 abitadores. Est un’agrugadorzu ferruviàriu de sinnìfigu, dae ue s’arrampant duos rugros, chirru a Tàtari e a Terranoa e Figari respetivamente. In prus de custu, tenet un’ipòdromu chi est in mesu de sas istruturas de echitadura prus importantes de sa Sardinna e de s’Itàlia. 

Chilivani s’agatat in su Logudoro, a unos 6 km. dae Otieri e 40 dae Tàtari. A curtzu de sa leada, curret su Riu Mannu de Otieri, chi a pustis si ghetat a sas abas de su Lagu de su Coghinas.

Custu assentadorzu fiat nàschidu in tempus de su fraigamentu de sa lìnia ferruviària Casteddu-Figari e de s’arrampamentu suo pro Tàtari e Portu Turre, acontèssidu in sa segunda metade de su de XIX sègulos dae bandas de sa Cumpanzia Reale de sos Caminos de Ferru Sardos, aderetada dae Benjamin Piercy.

Su sartu a s’uestu de Otieri, difatis, fiat istadu isseberadu pro bi fraigare su transitadorzu, numenadu prus a tardu Chilivani, dae ue, dae sa lìnia printzipale, si diat esser arrampada sa lìnia pro ambas leadas turresas.
Back to Black

**Back to Black** est su secundu album de Amy Winehouse in su 2006 cun 18 tratzias.

## Tratzias
;Standard Version
#*[[Rehab (Amy Winehouse)|Rehab]]* - 3.35 (Amy Winehouse)
#*[[You Know I'm No Good]]* - 4.17 (Amy Winehouse)
#*Me & Mr Jones* - 2.33 (Amy Winehouse)
#*[[Just Friends (singolo)|Just Friends]]* - 3.13 (Amy Winehouse)
#*[[Back to Black (singolo)|Back to Black]]* - 4.01 (Amy Winehouse, Mark Ronson)
#*[[Love Is a Losing Game]]* - 2.35 (Amy Winehouse)
#*[[Tears Dry on Their Own]]* - 3.06 (Amy Winehouse, Nickolas Ashford, Valerie Simpson)
#*Wake Up Alone* - 3.42 (Amy Winehouse, Paul O'Duffy)
#*Some Unholy War* - 2.22 (Amy Winehouse)
#*He Can Only Hold Her* - 2.46 (Amy Winehouse, Richard Poindexter, Robert Poindexter)
#*Addicted* - 2.45 (presente solo nella versione britannica/irlandese)

;Tracce Bonus Deluxe Edition
#*[[Valerie_(The_Zutons)#Versione_di_Amy_Winehouse|Valerie]]* - 3.53 (Dave McCabe, The Zutons)
#*[[Cupid]]* - 3.49 (Sam Cooke, cover del brano omonimo del 1961)
#*Monkey Man* - 2.56 (Toots & The Maytals, cover del brano omonimo del 1969)
#*Some Unholy War* (versione acustica) - 3.16
#*Hey Little Rich Girl* featuring Zalon and Ade - 3.35 (Roddy Byers, cover del brano omonimo degli Specials del 1980)
#*You're Wondering Now* - 2.33 (Clement Dodd, cover del brano omonimo degli Specials del 1979)
#*To Know Him Is to Love Him* - 2.25 (Phil Spector, cover del brano omonimo dei Teddy Bears del 1958)
#*Love Is a Losing Game (Original Demo)* - 3.43
Ispranada de Otieri

S’**ispranada de Otieri**, narada finas **pane finu** e **pane otieresu**, custituìdu dae una fresa tìpiga modde e paporosa, est su protagonista de sas mesas logudoresas. 

Est una casta de pane meda fontomadu, siat pro sos tempos longos de traballadura, siat pro sa capatzidade sua de bardare su sabore e sa moddura. Galu oe, in sas fàbricas modernas de pane, est cunfessionadu cun aba, sale, fermentu e su mezus simuladu de trigu tostu sardu. Tradissionalmente, sa coghidura si faghiat in sos forros de matones chi s’agataiant in belle totu sas domos, a una temperadura costante de unos 600 grados, in manera chi sa fresa s’unfraret pro formare sos duos pizos chi nd’est fata s’ispranada. Impreadu ampramente a ghisa de tazeri pro sa petza assada, custu pane podet rapresentare una base òtima finas pro pratos tradissionales, che sa supa cun fenugritu, o esser un’acumpanzamentu pràtigu pro rebotas lestras, cumbinende-si a primore cun sas esighèntzias de mesas modernas e rafinadas gràssias a su sabore suo antigu. 

S’ispranada de Otieri presentat un’assimizu notàbile cun sa piadina romannola: a sa diferèntzia de custa, est semper bastante grussa.
Catedrale de Santa Maria de Casteddu

Sa **catedrale de Santa Maria** de Casteddu est una catedrale de istilu pisanu chi dòminat pratza Càralu Arbertu, sa “plazuela” antiga de sos ispannolos, chi s’agatat a unu livellu prus in zosso a petus de su pranu caminale de pratza Palatzu. De su fraigu orizinale, sa crèsia bardat in foras sa turre campanale cuadrada (francu su paramentu, sa cùspide e sas monoforas), s’incroamentu de su portale tzentrale, sos portales de su transetu,  ucheddos de tarassias e iscurturas. Su prospetu medievale initziale fiat istadu redisinnadu in su 1702 in formas barocas dae Pietro Fossati e in istilu romànigu-luchesu in su 1933. Finas sa parte interna, a tres navadas cun presbitèriu elevadu e transetu, aiat tentu remanizos ampros in su corpus lonzitudinale dae bandas de Domenico Spotorno s’architetu milliseschentesu. Adossada a sa contrafatzada est sa trona, realizada dae Ghillermu de Pisa intre su 1159 e su 1162 pro sa catedrale de sa bidda sua e donada a Casteddu dae sa comuna tuscana in su 1312, pro simbolizare sos ligàmenes antigos ch’in cussu mamentu fiant minetzados dae sos aragonesos. In su 1670, su pèrgamu fiat istadu ismembradu in duas partes e sos bator liones postos in sa base de sas colunnas fiant istados tramudados a sos pees de su presbitèriu.
## Àteros progetos
Eda

S**'Eda** est una piantighedda chi naschet coltivada in s'ortu o areste, de 30-40 cm de altaria; carchi ispetzia  coltivada creschet pius alta e cun fozas mannas. S'agatat in ijerru o in beranu chito. Si impreat in coghina e si mandigat cotta.
Bermentinu

Su **Bermentinu** est unu bariedale aromàtigu.

Sas orìzines suas non sunt craras: pro unos cantos, est naturale de su nordu-estu de s’Ispanna, in Aragona, peroe sa bariedade non paret esser prus curtivada in sa chi diat dever esser sa terra sua nadia; pro àteros, aguarmente in Ispanna, fiat cunnotu comente *Listan de Andalusia*. Cunforme  a galu àteros, diat esser nàschidu in Portugallu (in ue lu cunnoschent cun su nùmene de “Codega”) o de s’ìsula de Madera, cussiderende sos numerosos assimizos (richesa de colore e de istràghidu) cun sa malvasia logale.  

Dae sa mesìsula ibèriga, si diat esser ispainadu a pustis in Frantza – Grosse Clarette, Malvois d’Espagne, Piccabon, Languedoc-Roussillon – e posteriormente in Ligùria, in ue aiat leadu su nùmene de Malvasia Grussa, Carbesso o Corbesso o Carbess (su Pigato est cussideradu dae unos cantos comente una bariedade de Bermentinu), Pizzamosca e Vemettino, custu ùrtimu est su nùmene cun su cale nche fiat cròmpidu a Còrsiga e posca, in sa segunda metade de su milliotughentos, a Gaddura, in ue achisissionat sa numenadura de Bermentinu e, in medida prus minore, finas in argunas zonas de sa Tuscana. 

Su bariedale est impreadu pro produer numerosos binos.

In Sardinna, unu de sos binos prus cunnotos e apressiados a base de Bermentinu est su Bermentinu de Gaddura, binu cun numenadura de orìzine cuntrollada e garantida, caraterizadu dae un’istrutura e dae unu gradu arcòligu notàbiles. In mesu de sos binos cun numenadura de orìzine cuntrollada a base de Bermentinu si podent tzitare s’Alighera, Bermentinu ispumosu, e su Bermentinu de Gaddura, chi presentat caraterìstigas prus diversifigadas, dae su binu prus istruturadu a su prus friscu e impreadu de aperitivu. 

Prus pagu istruturados, peroe prus probidos de elegàntzia, sunt sos binos cun numenadura de orìzine cuntrollada ligurianos, che su Riviera Ligure di Ponente, su Val Polcevera, su Golfo del Tigullio e su Colli di Luni.

In Tuscana, sos binos NOC prus cunnotos a base de Bermentinu sunt su Candia dei Colli Apuani, su Montecarlo e su Bolgheri arbu.

In sos ùrtimos annos, sos enòlogos ant traballadu pro creare tipos de Bermentinu incubonadu in sa puresa, pro lu fagher resurtare prus frutoradu e agradàbile. Un’isbirgu pro aumentare sas caraterìstigas naradas est a nd’adelantare sa binnenna, in manera chi su mustu siat prus ricu in atzidesa.

Sos binos a base de Bermentinu sunt zenerarmente arbos sicos, peroe deligadamente moddes, in colore grogu pazissu, cun nuscos intensos de frores de campu e ervanzu e una nota de pèssighe grogu. Podent esser cumbinados cun intradas de mare, pratos de pische (che sa cumbinadura cràssiga intre s’aligusta e su bermentinu sardu) e prupu, peroe finas cun sos pansotes tìpigos ligurianos cun banza de nughe e sos àteros pratos de sa coghina liguriana.

In Ligùria, custu bariedale est isvilupadu in manera prus manna in sa Costera de Ponente, mescamente in zonas postas in su de Impèria.
Privileziu logudoresu

Su ***Privileziu logudoresu*** (*Privilegio Logudorese* in italianu, nadu finas *carta consolare pisana* o *La carta consolare pisana della cancelleria del Giudicato di Torres*) est unu de sos primos documentos iscrittos in sardu chi risalit a su 1080 e fit istadu emanadu dae su juike Mariano I de Torres.
Gaspa

Sa **gaspa** (evitare s’italianismu “fòrfora”) est una patolozia de su corzu piludu, chi si presentat macroscopigamente comente astuleddas arbas e sicas in sa base de su pilu de conca.

Normarmente, su tràmunu de sas tzèllulas epiteliales de su corzu piludu acontessit in manera regulare e s’eliminadura de sas tzèllulas mortas comente iscatadura de sos arrogos superiores de s’epidermis si dat sena probremas, e una presèntzia modesta a beru de iscatadura est fisiolòziga.

Belle gasi, cando sa presèntzia de iscatas arbastras e sicas est prus a prestu elevada, si faeddat de gaspa, chi podet esser sìntomu de sa dermatitis seborroiga, chi duncas est cròniga. Sa gaspa est unu fenòmenu meda ispainadu, chi pròvocat imbargu o foras male probremas de autoabaliadura in medas pessones, tantu est beru chi su tratamentu suo podet esser importante finas petzi pro resones sicolòzigas.
Cala Gonone

**Cala Gonone** est unu trighinzu de sa comuna de Durgale in sa provìntzia de Nùgoro, dae ue s’allargat unos otu chilòmetros.

Superende Durgale e pustis cursadu su tunnel in su C.n. 125 chi rugrat su monte Bardia, Cala Gonone si delìniat contra a su mare asulu asulu, posissionadu in su montigru isteremadu a punta in zosso chirru a sa costera de su Gurfu de Orosè. Sas prajas bellas a beru non si bident deretu, ca sa leada si nch’iscàmpiat a su portu turìstigu. Cala Gonone est rica in pensiones e hoteles e tenet un’acampadorzu e un’arzola echipada pro s’istassionamentu de sas autorulotas, peroe no est istada invàdida dae sas istruturas de retzida: difatis, issas sunt pro su prus architeturas refatas e destinadas a finalidades turìstigas, fitianu de reghidura familiale.

Sas calas istupendas de su gurfu, a bias, si podent sizire peri mare o, in tempus prus longu, a mèdiu de sas anderas de s’internu terrencu.

Intre sas calas prus cunnotas, s’amentant Cala Cartoe, Tiu Martine, Cala Fuili e Cala Luna.

Est famada e istupenda sa Perca de su Boe Marinu, chi moende dae sa costera intrat a su monte pro diferentes chilòmetros. A ie si refuzaiat su bigumarras (oe cussideradu istìnghidu in custa zona).
Butàriga

Sa **butàriga** o **botàriga** est un’alimentu custituìdu dae sas gònadas de su pische, chi sos oos sunt salidos e sicados peri protzedimentos tradissionales.

Est lograda dae sos oos de tunnina ruja o de lissa. Ambos produtos si diferèntziant siat in su colore siat in su sabore (su de tunnina est prus forte).

In Itàlia sa de lissa est produìda mescamente in Sardinna (sunt famadas sas de Casteddu, Tortuelie, Santu Antiogu, Marceddì de Terraba e, in manera particulare, sa chi apròghilat dae s’Istanzu de Crabas), Tuscana (in Orbetello, in sa Maremma grussetana).

Sa de tunnina si produet in sas fàbrigas de Favignana, Tràbani e San Vito Lo Capo in Sitzìlia, Caraluforte in Sardinna e in sa provìntzia de Rezu Calàbria.

S’ou de tunnina sitzilianu figurat intre sos produtos agroalimentàrios tradissionales sitzilianos recunnotos dae su Ministèriu de sas Polìtigas Agrìculas, Alimentòàrias e Padentales, a propònnida de sa Rezione Sitziliana.
Raleigh

Raleigh est sa cabitale e sa de duas tzidades prus mannas de s’Istadu federale istadunidesu de sa Carolina de su Nordu, gasi comente su cabu de logu de su Contadu de Wake. 

Raleigh est cunnotu comente “sa tzidade de sos chercos” pro sas numerosas àrvures suas de chercu. Cunforme a su Departamentu de Retzensimentu IAA, sa pobuladura abaliada de sa tzidade fiat in su 2.011 de 416.468 abitadores, in un’arzola de 370 chilòmetros cuadrados, su chi rennet atuarmente Raleigh sa de 42 tzidades prus mannas de sos Istados Aunidos. 

Est finas una de sas tzidades a crèschida prus lestra de su paìsu. Sa tzidade de Raleigh zughet su nùmene de Sir Walter Raleigh, chi aiat istabilidu sa colònia pèrdida de Roanoke in s’ìsula a su matessi nùmene in intro de su Contadu de Dare de dies de oe, aguarmente posta in sa Carolina de su Nordu.

Raleigh, Durham e Chapel Hill rapresentant sas tres tzidades prus importantes de sa rezione metropolitana de Research Triangle. Su paranùmene rezionale de “The Triangle”, Su Triàngulu, aiat tentu s’orìzine sua a pustis de sa creassione in su 1.959 de su Research Triangle Park, ubigadu printziparmente in su Contadu de Durham, a sete chilòmetros dae su tzentru de custa ùrtima tzidade. Research Triangle Park faghet làcana in tres chirros cun sa tzidade de Durham e s’agatat a metade de caminu pagu prus o mancu intre sas tzidades de Raleigh e Chapel Hill, e tres universidades importantes de busca, a ischire sa NC State University, sa Duke University e s’UNC-Chapel Hill.

Su prus de Raleigh est situadu in intro de su Contadu de Wake, cun un’arrogu meda minore chi s’isterrit finas a intro de su Contadu de Durham. Sas biddas de Cary, Morrisville, Garner, Clayton, Wake Forest, Apex, Holly Springs, Fuquay-Varina, Knightdale, Wendell, Zebulon e Roseville sunt unas cantas de sas urbanizaduras e biddas satèllite prus importantes de Raleigh.
Savoia

Sa **Savoja** est una regione frantzesa de sas Alpes otzidentales e cumprendet sa Savoia e s'Alta Savoia. Sa limba est su frantzesu ma si faeddat puru su diialettu francoproventzale.  S'Alta Savoia possedit istatziones isciisticas tra sa pius famadas d'Europa: Chamonix e ateras in Val d'Isere. Chamonix est logu turisticu in ijerru e in istiu. Ispettaculare s'istrada dae Chamonix a Courmayer. Chaminiz est collegada a s'Italia puru cun su tunnel de su Monte Biancu.
Percas de s'Alighera

Sas percas de S’Alighera leant s’orìzine issoro dae sa creze carcària de sas rocas in intro de sas cales s’isvilupant.

Su territòriu de s’istremidade nordu-otzidentale de sa Sardina a sa tramuntana de sa bidda de s’Alighera, chi si nch’iscàmpiant a s’intramare a su matessi nùmene, gràssias a sas caraterìstigas mineralolòzigas de sas rocas suas istranzat numerosos sistemas càrsigos e unu nùmeru relativamente mannu de percas, siat terresas siat marinas e tantu de superfìtzie che atzuvadas, ubigadas preferentemente in sa zona de Porto Conte, ch’in sos promontòrios dae Cabu Cassa e Punta Lillu tenent sa cuntzentradura prus manna.

Su nùmeru de percas iscobertas finas a como fùrriat a inghìriu de 50 mannas e 300 minores. Sa prus basta e famada de totus, ca benit bene a l’atzeder e cursare, est sa Perca de Netunu, bisitada onzi die dae mizas de pessones in su tempus istiale. Intre sas atzuvadas, sa prus importante, in mesu de s’àteru pro esser cussiderada sa perca marina atzuvada prus manna de su Mesuterranu e pro sa cuntzetradura sua ampra de formas de bida, est sa Perca de Nereu.
Cuntrolladore de bolu

Sos **cuntrolladores de bolu** (narados finas *roteris* in su limbazu familiale) sunt profissionales chi s’òcupant deretamente de sa dispensadura de sos servìtzios de tràfigu abiàtigu in sos chelos de su mundu intreu, prebenende sos arriscos de cullisura intre sos aparèchios e rennende disgazadu e ordinadu su frussu de su tràfigu abiàtigu.

Dependende dae s’ispàtziu abiàtigu de cumpetèntzia, sos cuntrolladores de bolu si podent partzire in tres castas:
* cuntrolladores de turre, chi traballant in sas turres de cuntrollu de sos abioportos;

* cuntrolladores de acurtziamentu, chi traballant in ambientes inche sos abioportos o sos tzentros de cuntrollu de arzola;
* cuntrolladores de arzola, chi traballant in sos tzentros de cuntrollu de arzola.

Sa federadura internassionale chi agrupat totu sos assòtzios profissionales de cuntrolladores de bolu est sa FIACTA (Federadura Internassionale de sos Assòtzios de Cuntrolladores de su Tràfigu Abiàtigu).
Mùrina

Sa mùrina est unu tèrmine limbìstigu ch'ìnditat una faeddada de transissione intre duas limbas o duos dialetos diferentes.
S'azetivu currespondidore est "murinale".
Sas mùrinas custìtuint unu campu de interessu mannu pro sos limbistas.
Sa Sardinna, dada sa bariedade de sas limbas e faeddadas suas, est particularmente rica in mùrinas.
Aosta

**Aosta** (in frantzesu: **Aoste**) est una comuna italiana de 35.031 abitadores, cabitale de su Badde de Aosta.

S’agatat in unu lutone inghiriadu integramente dae montes artos, pro custa resone est suzeta a unu microcrima particulare, cun caraterìstigas marcadas de continentalidade. In zenerale, sas istajones intermèdias sunt prus curtas ch’in s’abarru de su nordu de s’Itàlia, cando chi siat s’istiu (nostamis de s’artària) siat s’ierru sunt primadios: resurtant totu francu raros sos tempos de caentu tòrridu a s’agabu de maju e sas astragadas fortes in santandria.

Sos istios sunt mediamente caentes e solianos, peroe prus bentilados ch’in s’abarru de su nordu de s’Itàlia (gràssias a sas frinas montaresas) e suzetos a temporadas, mesche in austu: sa mèdia de su mese prus caente (triulas) est de +21.25 grados. Sos ierros sunt zenerarmente fritos (mèdia de ghennarzu: +0,65 grados), peroe prus a prestu mudàbiles de acordu cun sas annadas, cun tempos niosos arternados cun tempos sicos e meda rìzidos. A sa diferèntzia de sos montes inghiriadores, sa proinosidade mèdia de Aosta est bastante iscassa (in sa rezione de 600 millìmetros). Sa resone pro sa cale a s’istiu in Aosta faghet caentu est su matessi pro sa cale faghet caentu in Bortzanu: ambas sunt postas in unu lutone arpesu ch’impeighet su tràmunu de àera.

In Aosta, che in su prus de sa rezione, addae de s’italianu s’allegat su patois, una faeddada chi s’acùrtziat de su frantzesu, limba ufissiale in totu su badde paris cun s’italianu.
## Àteros progetos
Presutu de berveghe

Su **presutu de berveghe** est unu de sos produtos prus tìpigos de sa coghina sarda. Derivat dae sa traballadura de sas mezus cossas de berveghe de rassa sarda, tenet forma illonghiada a pera de unos 50 cm., in colore tabachinu iscuru in sa superfìtzie e ruju murenu intensivu in sa petza, cun pesu bariàvile a s’agabu de s’istajonadura intre unu chilu e mesu e  duos chilos. 

Su perfume amentat su casu berveghinu. Est unu presutu a su sabore durche, particularmente agradàbile in su chelu de sa buca. Est cunsumidu unos ses meses a pustis de sa maduradura, peroe si est prefertu prus modde si podet cunsumire finas a pustis de tres o bator meses.
Faeddòfonu

Su **faeddòfonu** o **interfonu** (evitare s’italianismu *tzitòfonu*) est unu sistema eletrònigu intercomunicadore installadu in sos fraigos cun s’intentu de permiter sa comunicadura intre un’istassione situada a probe de s’intrada e sos bividorzos privados, e aberrer sas zannas dae largu.

## Funtzionamentu
Su printzìpiu de funtzionamentu de su faeddòfonu est assimizadore dessintotu a su de su telèfonu, francu pro su fatu chi no esistit unu sistema de marcadura. In s’unidade isterna s’agatat unu micròfonu chi trasduet sas undas sonoras de sa boghe de chie faeddat a una bariadura de tensu currespondidora  (fortza eletromotora). 

Su tensu sizit un’artufaeddadore in s’unidade interna, in ue sa bariadura de tensu est recunvertida a sonu. Unu tzircuitu idèntigu permitet sa comunicadura a s’imbesse.

Un’installadura faeddofòniga est custituida dae chimbe partziduras:
* *Butonera*: agrupat sos butones chi permitent de mutire un’apartamentu;  unu tzircuitu cunetat onzi butone a una soneria presente in s’unidade interna currespondidora. A s’avesu, incruet finas unu sistema de allugadura notenca.

* *Unidade audiofòniga isterna*: installada a probe de s’intrada, incruet un’artufaeddadore, unu micròfonu e fitianu un’amprifigadore.

* *Unidade audiofòniga interna*: bi nd’at una in onzi apartamentu e cumprendet unu retzidore cun micròfonu e artufaeddadore, una soneria, unu butone pro cuntrollare s’abertura de sa zanna e, in unos cantos casos, àteros pursadores pro mandare àteras funtziones.

* *Alimentadore*: aprovisionat sos tensos elètrigos netzessàrios pro su funtzionamentu de su sistema.

* *Abrizanna*: est unu sistema de cuntrollu (avesarmente unu relè) chi, cando est incarcadu su butone postu in s’unidade interna, mandat s’abertura de su serrarzu elètrigu.
David Letterman

**David Michael "Dave" Letterman** (Indianapolis, Indiana 12 April, 1947), prus conotta comente **David Letterman**, est unu cantante e attore americanu.
Joey King

**Joey Lynn King** (Las Vegas, Nevada, 30 Trìulas, 1999), prus connota comente **Joey King**, est una cantadora e atora americana.
Thomas Jefferson

**Thomas Jefferson** (13 de abrile de 1743 –  4 de trìulas de 1826) est istadu unu de sos babos fundadores de sos Istados Aunidos de Amèriga, s’autore printzipale de sa Decraradura de Independèntzia (1776) e su de tres Presidentes de sos IAA (1801-1809). A su cumintzu de sa Rebolussione Amerigana, aiat formadu parte de su Cungressu Continentale, representende sa Birzìnia, e fiat istadu Gubernadore de custu ùrtimu istadu federale in tempus de sa gherra (1779-1781). Pagu ora a pustis de s’agabu de sa gherra, moende dae sa metade de su 1.984, Jefferson fiat istadu dipròmatigu in Parizi. In su maju de su 1785, fiat dèvennidu su Ministru Istadunidesu pro sa Frantza.

Jefferson fiat istadu su primu Segredàriu de Istadu de sos Istados Aunidos (1790-1793) in tempus de su gubernu de su Presidente George Washington. Cun s’amigu suo coriale James Madison, aiat organizadu su Partidu Democràtigu-Repubriganu, demissionende posteriormente dae su gabinete de Washington. Elèghidu bitzepresidente in su 1796, addaghi fiat arribadu segundu in palas de John Adams de sos Federalistas, Jefferson aiat opònnidu custu ùrtimu e aiat iscritu segredamente sas Resolussiones de su Kentucky e de sa Birzìnia, chi chircaiant de annullare sas Lezes subra de sos istranzos e sa sedissione.

Jefferson fiat un’òmine de curtura manna e faeddaiat fruidamente chimbe limbas. Est cussideradu unu de sos presidentes ameriganos prus grandu de totu sos tempos.
Malachi Throne

**Malachi Throne** (New York City, New York 1 de Nadale, 1928 &ndash; Los Angeles, California 13 Martu, 2013), prus conottu comente **Hal Holbrook**, est unu cantante e attore americanu.
Donald Pleasence

**Donald Henry Pleasence** (5 October, 1919 &ndash; 2 February, 1995), prus conotta comente **Donald Pleasence**, est unu cantante e attore ingles.
Su decàlogu de su cabu

Su decàlogu de su cabu est unu cumparis simpàtigu e ispassiadore de règulas presùmidas chi tzìrculat in ufìssios e fàbrigas zai dae medas annos, cun probabilidade dae sos setanta de su sègulu passadu, e chi ponet in craru su rolu assolutamente dominadore de su cabu in intro de s’organizadura chi aderetat. Su decàlogu esistint in paritzas bariantes e a bias sas règulas sunt bastante cantu prus chi deghe, peroe sa bersione prus ispainada est custa:

1. Su cabu tenet resone

2. Su cabu tenet semper resone

3. In sa teoria improbàbile chi unu sutaordinadu tenzat resone, intrant deretu in fortza sos artìgulos 1 e 2.

4. Su cabu non dormit, discansat.

5. Su cabu non màndigat, s’alimentat.

6. Su cabu non est atardadu mai, est retènnidu

7. Su cabu non dassat mai su traballu, est semper presente.

8. Su cabu non leghet su ziornale, si mantenet informadu.

9. Su cabu non familiarizat cun sa segredària, l’èdugat.

10. ¡Su cabu… est su cabu!
Parma

**Parma** est una tzitade de s'Emilia-Romagna cun 177.251 abitantes in su 2012 est sa segunda tzitade de sa regione pro abitantes poi de Bologna.

Est istada s'antiga capitale de su ducato de Parma e Piacenza (1545-1859), edd'est un'antiga sede universitaria.
Minas de sa Sardinna sudduotzidentale

In sa Sardinna sudduotzidentale s’agatat s’arzola prus istèrrida pro bariedade e ispainadura de sas atividades minencas isvilupadas in Sardinna in tempus de sos ùrtimos sègulos, un’atividade pro sa cale su Parcu Zeominencu Sardu est istadu su primu recunnotu dae s’Unescu comente primu de sa retza mundiale de sos zeoparcos.

Diferentes minas, belle totus in disimpreu, sunt presentes in sa zona narada de sa Sardinna, in su Surcis-Iscresianu gasi comente in sos territòrios de comunas che Arbus, Gùspiri, Biddexidru, Teulada e Cabuterra. Unas cantas de cussas comunas fiant istadas mescamente minencas (carvonencas o metallencas), cun atividades èconomincas prus chi totu de bogadura e produiduras industriales relassionadas cun s’istraghidura de sos minerales (tzentrales elètricas, fundidorzos, samunerias, usinas, eac.), cando ch’in àteras comunas, mancari tenende atividades econòmicas minencas, custas ùrtimas non fiant istadas prevalessedoras.
Renzo Salvarani

Est un imprendidore chi aiat criadu s'asienda chi aiat su nomene sou e chi contaiat 300 brevettos e aiat lineas produttivas in tottu su mundu.
Su 26 de santuandria de su 1962 umpare a sos frades aiat fundadu s'associatzione ciclistica *Gruppo Sportivo Salvarani*.
In su 1970 li fit istadu cunferidu su titulu de Cavaliere de Lavoro.

## Aggantzos dae fora
*  Salvarani, la fine di una favola de Gigi Riva
Disacatu abiàtigu de Linate

Su **disacatu de Linate**, cun unu contu finale de 118 bìtimas, est s’intzidente abiàtigu prus grae acontèssidu carchi bia in Itàlia: pro su pertocat sas cullisuras in su solu ebia, est superadu in su mundu petzi dae su disacatu de Tenerife de 1977.

S’8 de santugaìne de su 2001, a sas otu oras e deghe logales, unu McDonnell Douglas MD-87 de sa cumpanzia abiàtiga SAS rezistradu SE-DMA, in sa fase de decollu dae s’abioportu de Milanu-Linate, fiat intradu in cullisura cun unu Cessna Citation CJ2 intradu erradamente a sa pista pro neghe de sa neula tìpida.

A pustis de s’addobada, s’MD-87 non fiat resèssidu a cumpretare sa fase de decollu e si fiat tzacarradu contra a su fraigu ammanitzadu pro s’ischerriamentu de sos bagazos postu in su perlongamentu de sa pista.

Su tzocu e su fogu chi si fiant ispossiados posteriormente no aiant dassadu sarvamentu a sos ocupadores de ambos bolarzos, ne a bator ischerriadores de bagazos chi fiant traballende in su departamentu. Unu chintu incarrigadu de bagazos si fiat sarvadu, sende s’ùnigu subrabìvidu a su disacatu: est chistione de Pasquale Padovano, uscradu belle in s’integralidade de sa carena sua.

Non fiat barigadu nemancu unu mese dae s’atacu terrorista contra a su World Trade Center de Noa Iorcu, e pro annanghedura fiat sa die de cumintzu de sa gherra in Afeganistanu: medas pessones, a sa prima, aiant pessadu chi pòderet esser chistione de un’atentadu, peroe bastante cantu luego si fiat fatu craru chi si trataiat de un’intzidente.
Istanzu de Casteddu

S’**Istanzu de Santa Gilla** o **Istanzu de Casteddu** est, pro istèrrida e sinnìfigu de sa biodiversidade, una de sas arzolas ùmidas prus importantes de Europa. S’istanzu, difatis, est recunnotu in sas listas ufissiales de sas arzolas ùmidas a sutaponner a s’amparu: est crassifigadu comente Zona de Proteghidura Ispetziale (ZPS) a s’arrimu de sa Deretiva n. 409 de su 1.979 (“Puzones agrestes”) de s’Unione Europea e comente Zona ùmida de importu internassionale a s’amparu de sa Cumbentura de Ramsar. In prus de custu, format parte de sa retza ecolòziga “Natura 2.000”.

S’istanzu est ubigadu in sas imediaturas de sa cabitale rezionale, a longu de s’arrogu initziale de sa costera otzidentale de su Gurfu de sos Ànghelos. Sas làcanas naturales suas sunt istadas arteradas drastigamente in su barigare de sas ùrtimas dègadas.

A s’estu, est delimitadu dae sas bassuras subra de sas cales s’isterrint sas leadas de Casteddu e Su Masu e sas infraistruturas de sa cabitale (biazadorzos, caminos de ferru, abioportu, zona industriale). A su nordu, est delimitadu dae sas foghes de sas cambas de aba printzipales chi apròghilant dae su paris de su Campidanu e dae su pranu de su Cixerri. A s’uestu, est delimitadu dae s’agrustadorzu industriale de Machiareddu-Grogastu e dae sos assentadorzos agrìculos e bivimentales de sa comuna de Cabuterra. A su suddu, est delimitadu dae s’òrozu iscarale chi lu separat dae su Gurfu de sos Ànghelos, cursadu dae su Caminu nassionale 195 surcisanu. 

Sas làcanas naturales de s’istanzu sunt istadas arteradas in manera dràstiga in su barigare de sas ùrtimas dègadas pro neghe de sas bonifigaduras, sighidas dae s’urbanizadura de sas arzolas probianas, su fraigamentu de infraistruturas de servìtziu, s’ispansura de atividades agrìculas e prus chi totu industriales e cumertziales. In sa prima parte de su Millinoeghentos, s’istèrrida de s’arzola ùmida fiat de unos 40 chilòmetros cuadrados, cando ch’in s’atualidade est inferiore a 13 kmc, incruende finas s’Istanzu de Cabuterra. Finas pro custu ùrtimu b’est istadu unu minimonzu de sa superfìtzie pro neghe de sos assentadorzos bivimentales de sa comuna de Cabuterra, chi su pranu reguladore cumprendet s’ispansura de sa leada chirru a su mare e su trighinzu betzu de Sa Maddalena.
Càmiu

Su **càmiu** o fintzas **càmbiu** (paraula de orìzine frantzesa) o, prus tennigamente, **autocarru**, est unu beìculu a tretu de trasportare mercantzias; est chistione de unu mèdiu de trasportu individuale e si diferèntziat dae sos àteros beìculos ammanitzados pro su trasportu in caminu, che sos remurcos o sos mesuremurcos, pro esser aprovisionadu de motoridade sua pròpia. 

Impropiamente, sa numenadura de càmiu est impreada fitianu finas si est imparigadu cun un’apenditze, in custu casu est curretu a faeddare de autotrenu; a bias sa referèntzia si faghet, aguarmente in manera impròpia, finas a su cumparis beiculare custituìdu dae unu tratore caminale e dae unu mesuremurcu, ch’in custu casu formant un’autoartiguladu, regulamentados in modu diferente a petus de s’autotrenu.

S’orìzine etimolòziga de sa paraula “càmiu” derivat dae unu tèrmine fratzesu presente dae su de 14 sègulos, in particulare dae una paraula normanno-picarda chi sinnifigaiat “carru”. S’impreu de su tèrmine naradu e de sas derivaduras suas fiat istadu ozetu de interrogadura, dae bandas de Benito Mussolini, a s’Acadèmia de Itàlia subra de sa curretesa sua, logrende-nde su cussentimentu.
Giuanne de Nepomuk

**Giuanne de Nepomuk** (in cecu: *Jan Nepomucký*) fiat naschidu in Boemia in su 1350, morit in su 1393. Duttore in teologia, professore a Padova. Notaru in su tribunale de s'Archi Diotzesi  de Praga. At tentu varias cuntierras cun su re Venceslao IV chi cheriat intrare in sas cosas de sa Creja. 

Arrestadu , torturadu e annegadu in su fiumene Moldava. Una traditzione narat chi est mortu annegadu pro no aere cherfidu traighere su segretu de sa cunfessione. Santu, sa festa su 20 de martu.
Berveghe de ratza sarda

Sa sarda est una rassa de berveghe tìpiga de Sardinna e una de sas prus antigas de Europa.

## Isparghidura
Naturale de sa Sardinna, s’agatat finas in unas cantas reziones de su continente, che Tuscana, Làtziu, Ùmbria, Marcas e Emìlia-Romanna. S’ispainadura narada est acontèssida mescamente a inghìriu de sos annos ’60 de su sègulu coladu gràssias a s’emigradura de pastores sardos chirru a arzolas rurales abandonadas de s’Itàlia tzentrale.

## Ispainadura
Representat su 43% pagu prus o mancu de su patrimòniu oìnu nassionale, cun 3.414.194 pegos in Sardinna ebia subra de unu totale nassionale de 7.900.016 pegos. Sos creschidorzos atuales sunt de mannària bariàvile cunforme a s’arzola zeogràfiga; in su tempus coladu, sa cunsistèntzia mediana de sos tazos sardos furriaiat a inghìriu de 100-180 pegos, oe in zenerale tirant a superare mediamente 400-500 pegos, cun cùcuros de 800-1.200 pegos pro tazu.

## Aerzu
Est chistione de animales de dimensiones mèdiu-minores, cun artàrias in s’armu de unos 65-70 cm., e pesos chi fùrriant a inghìriu de 45-50 kg. pro sas fembras e 65-70 kg. pro sos mascros. 

In onzi manera, siat sas dimensiones siat sos pesos sunt in crèschida lèvia a petus de su tempus coladu a razone de su mudamentu de sas cundissiones de creschimentu moende cun sos annos otanta gràssias a s’abandonamentu de sa tràmuda, s’istabilizadura progressiva de sos creschidorzos in impresas de propiedade, a tretu de produer su bonu de sa proenda e de sos pensos netzessàrios, e sa cròmpida de sa murghidura mecàniga.
Inuit

Sos **Inuit** sunt sos abitantes de s'Articu e, umpare a sos Yupik, fiant jamados eschimesos in manera sballiada. In sa cultura issoro si mentuat una regione de origine dae su nomene miticu "Thule". Sos Inuit vivene in su Canada (in su territoriu autònomu de su Nunavut) 50.480 pessonas, in sos Istados Unidos in Alaska 51.365 e in sa Groenlandia 16.581 abitantes. Custu populu pro vivere pratigat sa catza. In tempus de catza fraigaiant igloo cun bloccos de astràu. Sunt ambientes minoreddos che si podiant puru iscaldare cun d'unu fogu. S'esistentzia de de sos Inuit est sempre istada dura e suggetta a perigulos, maladias e carestias. E oe puru, sa vida issoro est in perigulu, a motivu de su cambiamentu de su clima e po s'inquinamentu.
Su mortorzu de Lisandru Froris

Su **mortorzu de Lisandru Froris** est unu fatu de cròniga niedda cun tela terrorista acontèssidu su 26 de martzu de 1971 in Zènova, chi sa bìtima, unu sardu naturale de Iscrèsias, fiat istada su trasportadore de fondos de s’Istitutu Autònomu de sas Domos Sotziales logale, ochìidu in su barigare de un’isrobatòriu de autofinantziamentu dae bandas de s’organizadura terrorista Grupu XXII de Santugaìne.

## Acuntèssidas
Duos militadores de su grupu armadu XXII de Santugaìne aiant proadu su 26 de martzu a isrobare a Froris, trasportadore de fondos de 31 annos, baghianu, chi fiat trasportende una bussa chi cunteniat dinare, obetivu de sos isrobadores. Traballaiat dae tres annos in s’IADS e fiat prepònnidu a s’iscorta in tempus de s’intrega de sos soddos e sa tirada de sos balores.

Atacadu dae ambos òmines, su trasportafondos aiat aguantadu e aiat chircadu de brocare sa fua de sos malufaghedores agarrende-si a su burtzeddu de unu de sos duos in tempus de sa fua in lambreta. Sos isrobadores aiant reassionadu ochiende-lu cun unu tiru de pistola càlibru 38.

## Arrestos
In tempus de s’assione, Ilio Galletta, un’istudante universidàriu, aiat fotografadu pro casualidade su mamentu de su mortorzu: sa foto fiat istada de azudu mannu pro sas imbestigaduras, e aiat tentu ispainadura in s’imprenta nassionale e internassionale. Aiat assìstidu a s’issena finas su deretore de pessonale de s’istitutu, chi aiat dispensadu una testimonia detalliada.

Sos malufaghedores, fuìdos in motighedda, fiant istados pessìghidos. Sos duos si fiant partzidos e unu de sos membros de su cummandu, Mario Rossi, fiat istadu detènnidu dae duos brigaderis. Su segundu fiat istadu identifigadu gràssias a sa proa fotogràfiga e detentu in s’annu posteriore.

Sos ligàmenes de Rossi cun sos grupos de assione partisana e su detenimentu de su segundu malufaghedore in un’apartamentu relassionadu cun su grupu nch’aiant essidu a campu un’annoditzu de acapiaduras intre s’isrobatòriu e sos moimentos terroristas “rujos”, arrimende sa teoria de s’atu criminale comente bia de autofinantziamentu.

## Protzessos
In su 1973, sos criminosos fiant istados protzessados: a Rossi l’aiant cundennadu a sa presonia perpetuada, paris cun un’àteru membru de cabale cussideradu s’aporridore de s’operadura. Àteros 14 imputados aiant retzidu unu totale de 390 annos de regrusura. In mesu de sus castigados, bi fiant sos terroristas Giuseppe Battaglia, Renato Rinaldo e 

Rinaldo Fiorani, onzi unu de sos cales fiant istadu cundennadu a trinta annos.

Dae sas imbestigaduras aiant imbrotadu finas su detenimentu, e sa cundenna a 12 annos, de Diego Vandelli, pro sa responsabilidade in su sechestru de Sergio Gadolla, rebuddu de una famìlia de imprendidores logales. In s’apellu, sa cundenna de s’aporridore fiat istada minimada, cando chi a Rossi l’aiant cunfirmadu sa perpetuidade.
Marteddu mecànigu

Su tèrmine **marteddu mecànigu** (naradu in su limbazu familiale *marteddu truncasfartos*) ìnditat màchinas pertunghedoras a percutidura portàbiles chi traballant alimentadas dae s’àera cumprìmida. Est impreadu, in mesu de s’àteru, pro sa chimentadura de rocas o pro traballos de pertunghedura de sa superfìtzie caminale.

## Funtzionamentu
Su marteddu mecànigu podet esser assionadu a mèdiu de àera cumprìmida. S’impreant zenerarmente in su cuadru de sos fraigamentos edilìtzios, bogadorzos e traballos caminales.

S’assione de su marteddu mecànigu podet essere cumparada cun sa de unu marteddu e unu puntzotu. Su marteddu est custituìdu dae un’elementu chi est sutapostu a unu moimentu periòdigu arternadu dae bandas de s’àera cumprìmida chi est imbiada cun prensu bariàvile peri su tempus, determinende s’iscostiamentu suo in fatu de sas fortzas de prensu chi assionant in sa superfìtzie de su marteddu. Su puntzotu est custituìdu dae una pèrtiga de metallu (aina) a sa cale est tramudadu s’impursu de su marteddu e chi torrat a sa posissione sua inissiale gràssias a una molla. S’àera cumprìmida pro assionare su marteddu mecànigu est dispensada zenerarmente da unu cumprimidore portàbile ghiadu dae unu motore diesel o benzina in su casu de marteddos minores.

Su marteddu mecànigu cun àera cumprìmida est impreadu in zenerale bertigarmente si tenet aferradorzu dupru a forma de C. S’imprestat a operassiones de chimentadura de paredes bertigales, in ue a bias est sustentadu in posissione orizontale  a mèdiu de una corda. Custu iscàpitu non b’est in su casu de marteddos mecànigos  montados in unu servosustentu, unu sistema impreadu meda in sos bogadorzos. Esistint marteddos mecànigos pertunghedores montados in trinos assionados in manera idràuliga pro sa pertunghedura de sa roca.

## Efetos subra sa salude de sos impitadores

S’istrèpitu zeneradu dae sos marteddos mecànigos fùrriat a inghìriu de 100 deghibèlios finas a una distàntzia de unos duos metros, pro custa resone est pretzisu a impreare auriculares ispetziales de proteghidura. Sos istrobos auriculares eventuales sunt evidentziados dae sa cumparta de acufenos.

Sas bivraduras repìtidas a sas cales sunt sutapostos sos operadores nche podent zugher a formas tìpigas de su sìndrome de Raynaud (un’istrobu basculare particulare in ue sos pòdighes resurtant in colore arbu o biaitastru) a una sìndrome de su tunnel carpale.
Charles Bronson

**Charles Dennis Buchinsky** (Ehrenfekd, Pennsylvania 3 November, 1921 &ndash; Los Angeles, California 30 August 2003), prus conottu comente **Charles Bronson**, est unu cantante e attore americanu.
Alfred Schmidt

**Alfred Schmidt** (Berlino, 19 de maju 1931 – Francoforte, 28 de austu 2012) est istadu unu filosofu tedescu.

## Oberas printzipales
* *Il concetto di natura in Marx*. Trad. di Giorgio Baratta, Giuseppe Bedeschi. 2. ed. Bari: Laterza, 1973.

## Cullegamentos de foras
* Lorenz Jäger: *[http://www.faz.net/aktuell/feuilleton/zum-tode-von-alfred-schmidt-begriffene-natur-11872209.html Zum Tode von Alfred Schmidt: Begriffene Natur]*. (FAZ.Net, 29 de austu 2012)
Asti

Asti (Asti in italianu, **Ast** in piemontesu) est una comuna italiana de 73.973 abitadores, cabitale de sa provìntzia peemontesa a su matessi nùmene.

Munitzìpiu romanu cunnotu cun su nùmene de Hasta Pompeia o sintzillamente Hasta, fiat istadu sea de su ducatu de Asti, unu ducatu longubardu de sa Neustria. Comuna lìbera in s’Edade Mèdia, cun deretu de fraigare moneda, fiat istadu unu de sos tzentros cumertziales prus importantes intre su de XII e su de XIII sègulos, sos mercaderis suos aiant isvilupadu su cumèrtziu e su crèditu in s’Europa intrea.

Est cunnotu in totu su mundu pro sos binos suos, in particulare s’Asti ispumosu, e onzi annu in cabudanni bi tenet logu unu de sos cuncursos enolòzigos prus importantes de Itàlia, naradu sa Douja d’Or. Est fontomadu finas su Pannu istòrigu, una de sas manifestadas prus antigas in Itàlia, chi s’isvilupat in cabudanni e nche sizit su pitzu cun una currera de caddos montados “a carre nua” (sena sedda).

In sos ùrtimos annos, at logradu unu sinnìfigu notàbile a su nivellu nassionale finas su Festivale de sas pioladas astianas, una manifestada enogastronòmiga chi s’isvilupat in Asti in sa chida anteriora a su Pannu, in ue addae de 40 prolocos de sa provìntzia de Asti proponent sas ispetzialidades gastronòmigas issoro, acumpanzadas dae binos DOCG astianos, inche unu restorante mannu in s’àera libera, chi est oramài su destinu de mizas e mizas de pessones chi apròghilant pro s’ocasione dae s’Itàlia intrea.
Nicolinu Cabitza

**Nicolinu Cabizza** (Piàghe, 1 de freàlzu 1904 – Codronzànos, 26 de triùlas 1983) est istadu unu chitarrista de su Cantu a chiterra sardu.
Honolulu

**Honolulu** est sa cabitale e sa leada prus pobulada de s’Istadu federale IAA de Hawaii. Cunnotu in su mundu intreu comente destinu turìstigu de cabale, Honulu est sa zanna printzipale de sas ìsulas Hawaii e una zanna importante de sos Istados Aunidos de Amèriga. In prus de custu, representat unu tzentru importante de afares internassionales e defesa militare e est famadu comente logu chi possuit una bariedade manna de tradissiones curturales e coghinales.

Honolulu, intre sas tzidades printzipales de sos IAA, est sa chi s’agatat prus a su suddu. Mancari su nùmene “Honolulu” si referzat a s’arzola urbana in sa costera suddu-orientale de s’ìsula de Oahu, sa tzidade e su contadu sunt cussiderados impare comente Contadu de Honolulu, chi cuguzat s’ìsula intrea. Pro sos fines istadìstigos, su Departamentu Istadunidesu de Retzensimentu recunnoschet sa “Tzidade de Honolulu” comente partzidura de contadu de retzensimentu. Honolulu est unu tzentru finantziàriu importante de sas ìsulas de s’Otzèanu Paghiosu. Sa pobuladura de sa tzidade de Honolulu, cunforme a su retzensimentu de 2010, fiat de 390.738 abitadores, cando chi sa pobuladura de sa tzidade e de su contadu paris fiant de 953.207 abitadores. Honolulu est sa cabitale de Istadu federale prus manna a petus de sa pobuladura de s’Istadu intreu.

In sa limba hawaiiana, faeddada a dies de oe dae una minoria minore (su prus de sa pobuladura de s’ìsula est formada dae pessones no naturales de issa), “Honolulu” sinnìfigat “baìa arrimada” o “logu de arrimu”. Su nùmene antigu paret chi èsseret Kou, unu distritu chi cumprendet pagu prus o mancu s’arzola dae Nuuanu Avenue a Alakea Street e dae Hotel Street a Queen Street, chi custìtuit su coro de s’arrodu tzentrale de oe. Sa tzidade est cabitale de sas ìsulas Hawaii dae su 1845 e aiat logradu recunnoschimentu istòrigu a pustis de s’atacu zaponesu contra a Pearl Harbor a curtzu de sa tzidade de su 7 de nadale de 1941.
Richard Griffiths

**Richard Griffiths** (Thornaby-on-Tees, 31 de Trìulas 1947 &ndash; Coventry, 28 de Martzu 2013) est istadu unu attore inglesu.
Frègula

Sa **frègula** o **freula**, est unu tipu de macarrones produìdu in Sardinna. Est assimizadora a su cuscus, e in particulare a s’israelianu.

Sa frègula, disponìbile in dimensiones bariadas, cunsistit in macarrones de sèmula produìdos peri lorumamentu de custa ùrtima in intro de unu distivillu mannu de zìnziri e torradura in unu forru. Cumparet in forma de botzigheddas irregulares cun diàmetru bariàvile intre 2 e 6 millìmetros.

Un’amaniadura tìpiga de sa frègula est cun sutzu de tomata e tzòcula.
Nadadorzu

Unu nadadorzu (evitare s’italianismu “pischina”, ch’in sardu tenet un’àteru sinnìfigu) est una bartza artifitziale prenada cun aba durche misturada cun una prochentale minore de croro desinfetadore, ammanitzada zenerarmente pro su nadu o àteras atividades in s’aba. B’at finas nadadorzos cun aba salida o de mare chi non tenent bisonzu de croradura.

Su primu nadadorzu de su cale si tenet noa e in ue galu como bi sunt sos abarros est su Banzu Mannu de Mohenjo-daro, de sa Tzivilidade de su badde de s’Indo, in su Pachistanu de oe. Su nadadorzu remontat a su de III millènnios i.a.e.n. e medit 12 metros pro 7. Sos primos nadadorzos de s’edade cuntempurana fiant istados fraigados in Londra in su 1.837. 
Sos Banzos de Diana sunt cussiderados su primu nadadorzu pùbrigu realizadu in Itàlia, cuncretamente in Milanu in su 1.842.

Podet esser de formas e dimensiones bariadas, de diferentes profundidades, istofadu in sa terra o isternu, cun istrutura in betone armadu, atzarzu, allumìniu, linna e rebestida cun tzeràmiga o petzi pinturada cun barnitzas particulares prastifigadoras, o puru impermeabilizada cun rebestimentu in CPB o rèsinas tzementencas. Faghet bisonzu unu mantenimentu sighidu pro s’innetadura e su tratamentu de sas abas (contra a pazamarina, sedimentos, ludu e fozàmine si s’agatat in foras, eac.).

Sa longària regulamentare de unu nadadorzu impreadu pro sas porfias ufissiales est de 50 m. (nadadorzu olìmpigu); fitianu s’atopant istruturas de 25 m. (bartza minore), chi mìnimant sos costos de fraigamentu e mantenimentu e su tretu netzessàriu, peroe permitent su matessi s’acussamentu in sas distàntzias impreadas a s’avesu. Sa forma de ambas bartzas naradas est retangulare.

Sos nadadorzos impreados cun finalidade recreativa tirant a esser fraigados in sa forma e in sas dimensiones prus inditadas pro s’arzola a disponimentu.

Cun atualizadura finas a su 2.008, su nadadorzu prus mannu de su mundu s’agatat in San Alfonso del Mar, unu trighinzu de sa bidda tzilena de Algarrobo, a unos 90 km. dae Santu Tiagu sa cabitale. Est longu 1.013 metros, tenet un’arzola de 8 ètaras (su tantu de 6.000 nadadorzos istandardizados), cuntenet 250.000 metros cubos de aba e nche sizit una profundidade de 35 metros.

Su nadadorzu tzertifigadu prus profundu de su mundu s’agatat in Bèrziu in Uccle, a probe de Brussellas, e est naradu “Nemo 33” cun referèntzia a sa profundidade sua (34,5 metros in su puntu prus profundu).